સરકાર દ્વારા ત્રણ દિવસ માટે ગ્રાન્ડ એજ્યુકેશન ફેરનું ઉદ્દઘાટન કરવામાં આવ્યું છે. દરેક સરકારી યુનિવર્સિટીઓને ફરજિયાત સ્ટોલ લગાવવા સૂચના આપવામાં આવી હતી. આ ઉપરાંત પ્રાઇવેટ યુનિવર્સિટીઓએ પણ સ્ટોલ લગાવ્યા હતા. કુલ ૧૬૧ સ્ટોલ પૈકી કેટલાક સ્ટોલ એવા હતા કે માત્ર જગ્યા પુરવા માટે લગાવ્યા હોય તે પ્રકારની સ્થિતિ જોવા મળી હતી. પ્રાઇવેટ કોલેજો ઉપરાંત એડમિશન કમિટી, ટેકનિકલ શિક્ષણ વિભાગના સ્ટોલ પણ લગાવવામાં આવ્યા હતા. ‘પોતાની પણ કોલેજ ચાલે છે’ તેવું દર્શાવવા માટે કેટલાક સ્ટોલ લગાવી દેવાયા હતા. આશ્ચર્યની વાત એ છે કે આ ફેર ધો.૧૦ અને ૧૨ પછી કયા કોર્સમાં પ્રવેશ લેવો તેના માટે છે પરંતુ રાજકોટ, જૂનાગઢ સહિતના સૌરાષ્ટ્રમાંથી કોલેજોના વિદ્યાર્થીઓને પણ હાજર રખાયા હતા.